EkBass/fiwiki-20250220-pages-articles huggingface dataset:
Drive My Car (elokuva)

Drive My Car () on vuonna 2021 ensi-iltansa saanut japanilainen draamaelokuva, jonka on ohjannut Ryusuke Hamaguchi. Elokuva perustuu Haruki Murakamin novelliin Drive My Car, jonka ovat sovittaneet käsikirjoitukseksi Hamaguchi ja Takamasa Oe. Drive My Car sai maailmanensi-iltansa Cannesin elokuvajuhlilla 2021, jossa se kilpaili Kultaisesta palmusta. Elokuva palkittiin kolmella elokuvajuhlien palkinnolla, muun muassa parhaasta käsikirjoituksesta. Se oli ehdolla neljään Oscar-palkintoon vuoden 2022 gaalassa: paras elokuva, paras ohjaus, paras kansainvälinen elokuva ja paras sovitettu käsikirjoitus. Siitä tuli ensimmäinen japanilainen elokuva, joka oli ollut ehdolla parhaan elokuvan Oscar-palkinnon voittajaksi. Se voitti Oscarin parhaana kansainvälisenä elokuvana. Elokuva palkittiin myös parhaan vieraskielisen elokuvan Golden Globella vuoden 2022 gaalassa. == Näyttelijät == == Lähteet == == Katso myös == * Saab 900, elokuvassa esiintyvä automalli == Aiheesta muualla == * Luokka:Vuoden 2021 japanilaiset elokuvat Luokka:Japanilaiset draamaelokuvat Luokka:Road moviet Luokka:Novelleihin perustuvat elokuvat Luokka:Golden Globe -palkitut elokuvat
And Justice for None

And Justice for None on Five Finger Death Punchin seitsemäs studioalbumi, joka julkaistiin julkaistiin 18. toukokuuta 2018. == Kappaleet == # # # # (Kenny Wayne Shepherd cover) # # # # # # # (The Offspring cover) # # == Arvostelut == * Imperiumi (verkkosivusto): 7½/10Levyarvostelut: Five Finger Death Punch - And Justice for None Viitattu 5.2.2022. * Inferno: Halpaa, Kauniit ja rohkeat -tyyppistä melodraamaa mallintavaa musiikkia – arviossa Five Finger Death Punch Viitattu 5.2.2022. * Kaaoszine: 8/10Raskasta kauneutta – arviossa Five Finger Death Punchin ”And Justice For None” Viitattu 5.2.2022. * Soundi: Arvio: Five Finger Death Punch on tavallaan nykypäivän Judas Priest – eikä se ole vain hyvä asia Viitattu 5.2.2022. == Lähteet == == Aiheesta muualla == * Luokka:Five Finger Death Punchin albumit Luokka:Vuoden 2018 albumit
F8 (albumi)

__NOTOC__ F8 on Five Finger Death Punchin kahdeksas studioalbumi, joka julkaistiin 28. helmikuuta 2020. == Kappaleet == # # # # # # # # # # # # # == Arvostelut == * Imperiumi: 6-/10Levyarvostelut: Five Finger Death Punch - F8 Viitattu 5.2.2022. * Inferno: Usko ja kärsivällisyys koetuksella – arviossa Five Finger Death Punch Viitattu 5.2.2022. * Kaaoszine: 6/10Uusi alku, uusi järjestys, uusi levy-yhtiö ja uusi rumpali – Arviossa Five Finger Death Punchin ”F8” Viitattu 5.2.2022. * Soundi: Arvio: Five Finger Death Punchin F8 on kammottavaa, sisällötöntä kvartaalitalousheviä Viitattu 5.2.2022. == Kokoonpano == * Ivan Moody - laulu * Chris Kael - basso * Charlie Engen - rummut * Zoltan Bathory - kitara * Jason Hook – kitara == Aiheesta muualla == * == Lähteet == Luokka:Five Finger Death Punchin albumit Luokka:Vuoden 2020 albumit
J. E. Tuokkola

Johan (Juho) Erland Tuokkola (1882 Hämeenkyrö – 1959) oli suomalainen insinööri, autokatsastusmies ja moottoriajoneuvoalan vaikuttaja.J. E. Tuokkola, Edistyspuolueen ehdokkaat Uudenmaan läänin vaalipiirissä, Etelä- Suomen Sanomat, 22.06.1939, nro 71, s. 8, Kansalliskirjaston digitaaliset aineistotHelsingin raastuvanoikeuden arkisto - Perukirjakortisto 1951-1960 (Ap:46), jakso 645: Tuokkola Juho Erland; Kansallisarkisto Viitattu 5.2.2022 Maanviljelijän poikana syntynyt Tuokkola suoritti konealan insinööritutkinnon. Hän työskenteli valmistuttuaan noin 15 vuoden ajan teknillisellä alalla useissa eri maissa, pääosin kuitenkin Yhdysvalloissa. Suomeen vuonna 1918 palattuaan Tuokkola toimi Automobiili Oy:n teknillisenä johtajana vajaan neljän vuoden ajan ja sen jälkeen Suomen Voimavaunu Oy:n johtajana Helsingissä yli 15 vuoden ajan. Tuokkola oli moottoriajoneuvojen vakituisena katsastusmiehenä Helsingissä ja Uudenmaan piirissä yli 10 vuotta, varakatsastusmiehenä kolme vuotta ja koko Suomen moottoriajoneuvokatsastustyön tarkastajana 8 vuoden ajan. Sen jälkeen hän oli Helsingin piirissä vakinaisena katsastusmiehenä. Tuokkola oli puheenjohtajana tai jäsenenä useissa moottoriajoneuvoja ja liikennettä käsitelleissä valtionkomiteoissa ja eri yhdistysten vastaavissa komiteoissa. Hän toimi myös asiantuntijana eduskunnan valiokunnissa. Tuokkola toimi vuoden ajan Suomen Autokauppiaiden puheenjohtajana ja kolmen vuoden ajan Linja-autoliikennöitsijäin Liiton puheenjohtajana sekä kaksi vuotta Suomen Autoilijaliiton puheenjohtajana. Hän teki opintomatkoja useimpiin Euroopan maihin sekä Yhdysvaltoihin. Hän kirjoitti moottoriajoneuvoalan kysymyksiä, liikennettä ja tiekysymyksiä koskevia artikkeleita ammatti- että sanomalehtiin. Tuokkola oli autoilijoiden ehdokkaana vuosien 1930 ja 1939 eduskuntavaaleissa. Tuokkola oli tutustunut Yhdysvalloissa asuessaan vapaamuurariaatteeseen ja palattuaan Suomeen hän alkoi yhdessä asianajaja Toivo H. Nekton (ent. Itkonen) kanssa puuhata ensimmäisen suomalaisen vapaamuurariloosin perustamista. Suomi loosi 1 perustettiin 22. elokuuta 1922 Helsingin Säätytalolla pidetyssä kokouksessa, johon osallistui New Yorkin osavaltion vapaamuurariloosin suurmestari Arthur S. Tompkins seurueineen. Kokouksessa säveltäjä Jean Sibelius ja taiteilija Sigurd Wettenhovi-Aspa pääsivät loosin vapaajäseniksi. Sibeliuksen oli määrä toimia loosin urkurina ja Wettenhovi-Aspan kirjoittaa Suomen vapaamuurariuden historia.Vapaamuurarimusiikki, Jean Sibelius-verkkosivusto == Toimitustöitä == * Automiehen käsikirja. Otava 1928 == Lähteet == == Aiheesta muualla == J. E. Tuokkolan lehtiartikkeleita: * Autobussit, Suomen Kuvalehti, 16.05.1925, nro 20, s. 16, Kansalliskirjaston digitaaliset aineistot * Autoilla halki Venäjän, Suomen Kuvalehti, 24.10.1925, nro 43, s. 15, Kansalliskirjaston digitaaliset aineistot * Autoliikenne, Forum, 01.01.1937, nro 3, s. 13, Kansalliskirjaston digitaaliset aineistot Luokka:Suomalaiset insinöörit Luokka:Suomalaiset vapaamuurarit Luokka:Vuonna 1882 syntyneet Luokka:Vuonna 1959 kuolleet
Paperikukat

Paperikukat (Xeranthemum) on asterikasvien heimoon kuuluva kasvisuku. Niitä kasvaa luonnonvaraisina alueella, joka ulottuu Itä-Euroopasta Välimerelle ja Afganistaniin. == Lajit == * Isopaperikukka eli paperikukka (Xeranthemum annuum) * Tähtipaperikukka (Xeranthemum cylindraceum) * Suppupaperikukka (Xeranthemum inapertum) * Xeranthemum longepapposum == Lähteet == == Aiheesta muualla == *Suomen Lajitietokeskus: Paperikukat – Xeranthemum *UniProt: Taxonomy - Xeranthemum *Global Biodiversity Information Facility (GBIF): Xeranthemum Luokka:Asterikasvit
Kuna de Wargandí

Kuna de Wargandí on comarca Panamassa. Kuna de Wargandí sijaitsee Panaman Dariénin maakunnassa Río Chucunaquen joen alueella. Sen pinta-ala on 956 km². Alue on comarca. Panamassa comarca on alue, jolla maan alkuperäiskansoilla on erityisiä oikeuksia koskien esimerkiksi maan käyttöä ja hallintoa. Hallinnollisesti alue vastaa suurpiirteisesti kuntaa (corregimiento). Kuna de Wargandí käsittää kolme kylää, Wala, Nurra ja Mortí. Kuna de Wargandí perustettiin vuonna 2000 ja sen asukkaat ovat kunia. Kunat ovat toiseksi suurin Panaman alkuperäiskansoista ja heillä on myös kaksi muuta comarca- aluetta, Kuna Yala ja Kuna de Madugandí. Kuna de Wargandín asukasluku oli vuonna 2010 1 914 ja heistä alkuperäiskansoihin kuului 1 808\. Vuonna 2000 asukasluku oli 1 107\. Asukastiheys oli vuonna 2010 2,0 as./km². ==Lähteet== Luokka:Panaman maantiede
Tähtikämmekät

Tähtikämmekät (Angraecum) on kämmekkäkasvien heimoon kuuluva kasvisuku. Tähtikämmeköiden sukuun kuuluu yli 200 lajia, jotka kasvavat luonnonvaraisina Afrikassa, Madagaskarilla ja läheisillä saarilla. Joitakin lajeja kasvatetaan myös koristekasveina. Tähtikämmekät on yksi ensimmäisistä määritetyistä afrikkalaisten orkideoiden suvuista, ja osa sen jäsenistä on myöhemmin luokiteltu muihin sukuihin. Useimmat tähtikämmekät kasvavat päällyskasveina. Niillä on valkeat tai vihertävät, tähden muotoiset kukat. == Lajeja == * enkelintähtikämmekkä (Angraecum eburneum) ** isoenkelintähtikämmekkä (subsp. superbum) * kiitäjäntähtikämmekkä eli tähtikämmekkä eli tähtiorkidea (Angraecum sesquipedale) == Lähteet == == Aiheesta muualla == * Suomen Lajitietokeskus: Tähtikämmekät – Angraecum Luokka:Kämmekkäkasvit
Bavilliers’n kantoni

Bavilliers on Ranskassa yksi Territoire de Belfortin departementin kantoneista. Se käsittää Bavilliers’n, Cravanchen, Danjoutinin, Essertin ja Pérousen kunnat ja sen alueella asui vuoden 2018 alussa 14 805 ihmistä. Bavilliers’n kantonin keskustoimisto on Bavilliers’n kunnassa. == Lähteet == Luokka:Ranskan kantonit
Kuna

Kuna voi tarkoittaa seuraavia: * kuna, Kroatian entinen rahayksikkö * Kuna, joki Pihkovan alueella luoteis-Venäjällä * kunat, alkuperäiskansa Panamassa * kuna, Panaman kuna-kansan puhuma kieli * Kuna de Madugandí, comarca Panamassa * Kuna de Wargandí, comarca Panamassa * Kuna Yala, ent. San Blas, comarca Panamassa.
Kuna Yala

Kuna Yala eli entinen San Blas on comarca Panamassa. Kunien alkuperäiskansan asuttama alue on perustettu vuonna 1938 ja se käsittää kapean kaistaleen Panaman Karibianmeren rannikkoa sekä San Blasin saariston. Alueen hallinnollinen keskus on Gaigirgordub eli entinen El Porvenir. Vuonna 2010 Kuna Yalan asukasluku oli 33 109\. ==Maantiede== thumb|vasen|Kuna-museo Gaigirgordubissa. Kuna Yala sijaitsee Panaman pohjoisosassa Karibianmeren rannikolla. Etelässä sen alue rajautuu Dariénin maakuntaan ja Emberá-Wounaanin comarcaan. Idässä alue ulottuu Panaman Kolumbian vastaiselle rajalle. Kuna Yala käsittää kapean alueen rannikkoa sekä 365 saarta käsittävän Sab Blasin saariston. Alueen pinta-ala on 2 358 km². Kuna Yala on comarca. Panamassa comarca on alue, jolla maan alkuperäiskansoilla on erityisiä oikeuksia koskien esimerkiksi maan käyttöä ja hallintoa. Alueen hallinnollinen elin on Congreso General Guna, jonka edustajat valitaan vaalein alueen eri yhteisöistä. Kuna Yalan hallinnollinen keskus on Gaigirgordub eli entinen El Porvenir. ==Historia== Kuna Yalan alkuperäisasukkaita ovat kunat. Kunia alkoi asettua San Blasin saariston alueelle 1800-luvun alkupuolelta lähtien. Alue oli alkujaan osa Kolumbiaa. Panaman itsenäistyttyä vuonna 1903 Panama ja Kolumbia hallitsivat aluksi San Blasin aluetta yhteisesti. Kunat alkoivat kärsiä yrityksistä sulauttaa heidät osaksi laajempaa panamalaista yhteiskuntaa, minkä lisäksi heidän alueelleen alkoi saapua kullanetsijöitä. Turhautuminen viranomaisiin johti vuonna 1925 niin sanottuun kuna-kapinaan. Kuna-kapina päättyi rauhansopimukseen, jolla Panama sitoutui kunnioittamaan kunien kulttuuria. Vastaavasti valtio sai oikeuden ulottaa panamalaisen koulutusjärjestelmän kunien alueelle. Vuonna 1938 perustettiin nykyistä Kuna Yalaa edeltänyt San Blasin piirikunta, johon liitettiin alueita Colónin ja Panaman maakunnista. Samalla kunat saivat alueella oikeuden sisäiseen itsehallintoon. ==Väestö== Vuonna 2010 Kuna Yalan asukasluku oli 33 109 ja heistä alkuperäisasukkaita oli 30 458\. Vuonna 2000 vastaavat lukemat olivat 32 446 ja 31 294\. Asukastiheys oli vuonna 2010 14,0 as./km². Alueen asukkaat ovat kunia. Kunat ovat Panaman alkuperäiskansoista toiseksi suurin. Heillä on Kuna Yalan ohella kaksi muuta comarca-aluetta, Kuna de Madugandí ja Kuna de Wargandí. ==Lähteet== Luokka:Panaman maantiede
Agnéby-Tiassan alue

Agnéby-Tiassan alue () on Lagunesin piirikuntaan kuuluva hallintoalue Norsunluurannikon eteläosassa. Sen hallinnollinen keskus on Agboville. Alueen pinta-ala on 9 080 neliökilometriä. Asukkaita on 606 900 henkeä (vuonna 2014, väestönlaskenta). Agnéby-Tiassan alue rajoittuu pohjoisessa Bélierin ja Moronoun ja idässä La Mén alueisiin, etelässä Abidjanin autonomiseen piirikuntaan ja Grands-Pontsin alueeseen sekä idässä Lôh-Djibouan ja Gôhin alueisiin. Se on pinnanmuodostukseltaan lähinnä tasankoa. Hyötykaivannaisia ovat kulta ja mangaani. Ilmasto on subekvatoriaalinen kaksine sadekausineen. Tärkein vesistö on Bandama. Kasvillisuus on metsää ja pohjoisessa savannia. Alue käsittää Agbovillen, Sikensin, Taabon ja Tiassalén departementit. Aliprefektuureja on 16. Kantaväestö on eri ryhmiin kuuluvia akaneja. Lisäksi on muun muassa bauleja, senufoja, kruja ja betejä. Väestön pääelinkeino on maanviljely. Tärkeimmät viljelykasvit ovat banaani ja keittobanaani, jamssit ja kassava. Vientiä varten tuotetaan kahvia, kaakaota, kautsua ja palmuöljyä. Teollisuutta edustaa maataloustuotteiden ja puunjalostus. Alueella sijaitsee Taabon pato, joka tuottaa 35 prosenttia Norsunluurannikon sähköstä. ==Lähteet== Luokka:Norsunluurannikon alueet
Partapuut

Partapuut (Chionanthus) on oliivikasvien heimoon kuuluva kasvisuku. Partapuut kasvavat luonnonvaraisina Amerikassa ja Aasiassa. Sukuun kuuluu noin 150 lajia puita ja pensaita. Ne ovat saaneet nimensä partamaisista kukinnoista, jotka roikkuvat kasvien oksilta keväisin. Ainakin kahta lajia kasvatetaan koristekasveina. Suvun suomeksi nimetyt lajit ovat: kapinpartapuu (Chionanthus foveolatus), etiopianpartapuu (Chionanthus mildbraedii) ja virginianpartapuu eli partapensas (Chionanthus virginicus). == Lähteet == == Aiheesta muualla == * Suomen Lajitietokeskus: Partapuut – Chionanthus Luokka:Oliivikasvit
Polar Studios

Polar Studios oli Ruotsin pääkaupungissa Tukholmassa sijainnut äänitysstudio, jonka perustivat vuonna 1977 Abba-yhtyeen jäsenet Björn Ulvaeus ja Benny Andersson. Virallisesti studio avattiin 18. toukokuuta 1978, ja se oli toiminnassa vuoteen 2004 asti. Studio sijaitsi Kungsholmenilla entisen elokuvateatterin tiloissa osoitteessa Sankt Eriksgatan 58-60. Abban lisäksi studiossa äänitti muun muassa Led Zeppelin vuoden 1979 albuminsa In Through the Out Door. Studiossa levyttivät myös esimerkiksi The Ramones, Rammstein, Roxy Music, Genesis, Adam Ant, Backstreet Boys, Beastie Boys, Belinda Carlisle, Burt Bacharach, Celine Dion, Roxette, Terra Firma, Entombed ja The Hellacopters. == Lähteet == Luokka:Musiikkistudiot Luokka:Tukholman rakennukset ja rakennelmat Luokka:Ruotsin musiikki Luokka:Abba
Järvenkylä (Jääski)

Järvenkylä () oli kylä luovutetussa Karjalassa Jääsken pitäjän keskiosassa, Jääskjärven pohjois- ja luoteisosan ympärillä. Järvenkylä kattoi alueen järven pohjoisrannan keskellä sijainneesta Kostinlahdesta Mertjärven itäosaan. Lännessä Järvenkylä rajautui Kiviojan kohdalla lyhyesti Vuokseen, josta kylän raja kääntyi kohti Jääskjärven luoteista pohjukkaa. Järvenkylän alueella sijaitsivat myös Pytäräjärvi ja Pieppolan- eli Pässilänlampi. Kylän keskeiset viljelysalueet sijaitsivat viimeksi mainittujen ja Jääskjärven välisellä alueella. Mertjärvestä laskee kylän alueella Pytäräjärveen lyhyt Mertjoki, jonka vedet laskivat aikaisemmin Pässilänlampeen Kortjokea myöten ja tästä edelleen Jääskjärveen Essaksenjokea myöten. Tämä laskureitti jäi kuitenkin lähes kuivilleen, kun Pytäräjärven ja Jääskjärven välisen kannaksen läpi kaivettiin laskuoja. Sen jälkeen Pytäräjärven ja Pässilänlammen rannoille muodostuneita vesijättöalueita hyödynnettiin niittyinä. Järvenkylän kansakoulu aloitti toimintansa 1901, ja koulun rakennukset rakennettiin lähelle kylän keskusta, miltei Jääskjärven rantaan. Alakansakoululle rakennettiin erillinen rakennus, joka valmistui 1931. Samalla molempiin rakennuksiin asennettiin keskuslämmitys. == Lähteet == Luokka:Jääsken kylät
Solveig Horne

Solveig Horne (s. 12. kesäkuuta 1969 Haugesund) on norjalainen edistyspuolueen poliitikko. Hän istui suurkäräjillä vuosina 2005–2021 ja toimi Norjan lapsi- ja tasa-arvoministerinä vuosina 2013–2018. ==Lähteet== ==Aiheesta muualla== * Solveig Horne Norjan suurkäräjien verkkosivuilla Luokka:Norjan ministerit Luokka:Vuonna 1969 syntyneet Luokka:Elävät henkilöt
Karhiot

Karhiot (Jurinea) on asterikasvien heimoon kuuluva kasvisuku. Sukuun kuuluu noin 240 lajia, jotka kasvavat Pohjois-Afrikassa, Euroopassa ja Aasiassa. Ne ovat joko monivuotisia ruohovartisia kasveja tai pieniä pensaita. == Karhiolajeja == * seittikarhio (Jurinea arachnoidea) * kipsikarhio (Jurinea cretacea) * hopeakarhio (Jurinea mollis) * sirokarhio (Jurinea polyclonos) Suomen Lajitietokeskus: Karhiot – Jurinea Viitattu 9.12.2022. == Lähteet == Luokka:Asterikasvit
Bruce Riutta

Bruce Riutta (14. lokakuuta 1944 Hancock, Michigan, Yhdysvallat – 24. tammikuuta 2012 Houston, Texas, Yhdysvallat) oli yhdysvaltalainen jääkiekkoilija, pelipaikaltaan puolustaja. Riutta edusti Yhdysvaltoja olympialaisissa vuonna 1968, maailmanmestaruuskilpailujen korkeimmalla sarjatasolla vuosina 1969 ja 1971 sekä maailmanmestaruuskisojen B-sarjassa vuonna 1970. Seuraurallaan Riutta edusti enimmäkseen Michigan Techin yliopistojoukkuetta NCAA:n jääkiekkoliigassa. Tuona aikana kaudesta 1964–1965 kauteen 1966–1967 hän pelasi 90 ottelua tehopistein 6 + 28 = 34. Vuonna 1965 Michigan Tech voitti NCAA:n mestaruuden. Kaudesta 1968–1969 alkaen Riutta pelasi United States Hockey Leaguessa, jossa hän edusti Green Bay Bobcats -joukkuetta aina kauteen 1973–1974 saakka. Hän myös valmensi ja ohjasi pelaajia yli 25 vuoden ajan. == Yksityiselämä == Suomen Jääkiekkohistoriallisen Seuran näkemyksen mukaan Riutta on taustaltaan amerikansuomalainen. Sukunimestään ja siitä huolimatta, että Riutta on kotoisin merkittävästä amerikansuomalaisten keskuskaupungista Hancockista, hän on todennut, ettei hänellä ole hänen omien tietojensa mukaan suomalaisia sukujuuria. Kuitenkin hänen vanhempiensa nimet olivat myös suomalaiset Emil ja Elma Riutta, ja hänen äitinsä tyttönimi oli Saarala. Jääkiekkouransa jälkeen Riutta työskenteli insinöörinä ja yrittäjänä. Hän harrasti golfia ja amerikkalaista jalkapalloa. Bruce Riutan veli oli David Riutta. == Lähteet == Luokka:Amerikansuomalaiset henkilöt Luokka:Yhdysvaltalaiset jääkiekkoilijat Luokka:Vuonna 1944 syntyneet Luokka:Vuonna 2012 kuolleet
La Mén alue

La Mén alue () on Lagunesin piirikuntaan kuuluva hallintoalue Norsunluurannikon kaakkoisosassa. Sen hallinnollinen keskus on Adzopé. Alueen pinta-ala on 8 237 neliökilometriä. Asukkaita on 514 700 henkeä (vuonna 2014, väestönlaskenta). La Mén alue rajoittuu koillisessa Indénié-Djuablinin ja kaakossa Sud-Comoén alueisiin, lounaassa Abidjanin autonomiseen piirikuntaan, lännessä Agnéby-Tiassan ja luoteessa Moronoun alueisiin. Maisemaa leimaavat alangot ja matalat kukkulat. Ilmasto on subekvatoriaalinen kaksine sadekausineen. Tärkein vesistö on Comoé sivujokineen. Alue käsittää Adzopén, Akoupén, Alépén ja Yakassé-Attobroun departementit. Aliprefektuureja on 17. Kuntia ovat Adzopé, Afféry, Agou, Akoupé, Alépé ja Yakassé-Attobrou. Asukkaat ovat etupäässä attieita. Lisäksi on muun muassa mandinkoja, abroneja, agneja, bauleja ja kulangoja. Alueen pääelinkeino on maatalous. Myytäväksi tuotetaan kahvia, kaakaota, kautsua ja palmuöljyä. Muita elinkeinoja ovat kaupankäynti, käsityöammatit, kalastus, metsäteollisuus ja matkailu. ==Lähteet== ==Aiheesta muualla== * Le Mén alueen sivusto Luokka:Norsunluurannikon alueet
Filippiinien alle 20-vuotiaiden jääkiekkomaajoukkue

Filippiinien alle 20-vuotiaiden jääkiekkomaajoukkue edustaa Filippiinejä alle 20-vuotiaiden kansainvälisissä jääkiekko-otteluissa. Joukkue on osallistunut Kansainvälisen jääkiekkoliiton IIHF:n järjestämään Challenge Cup of Asiassa alle 20-vuotiaiden turnaukseen vuosina 2018 ja 2019. Ensimmäisenä vuonna joukkue saavutti turnauksesta neljännen eli toiseksi viimeisen sijan. Vuonna 2019 Filippiinien alle 20-vuotiaiden jääkiekkomaajoukkue saavutti turnauksesta pronssia, eli se oli jälleen toiseksi viimeinen. Vuonna 2022 Aasian ja Oseanian -mestaruuskisoissa joukkue hävisi sijoitusottelun 5. sijasta Malesialle. Kaudella 2017–2018 joukkueen päävalmentajana toimi filippiiniläinen Steven Füglister ja apuvalmentajana filippiiniläinen Paul Sanchez. Seuraavalla kaudella joukkueen valmennuksesta vastasi yhdysvaltalainen Jay Laabs. Kaudella 2021–2022 valmentajana oli kanadalainen Darcy Mark Lalonde. == Lähteet == Luokka:Nuorten jääkiekkomaajoukkueet Maajoukkue, alle 20
Hanatarash

Hanatarash (, entiseltä nimeltään Hanatarashi, vapaasti käännettynä ”räkänokka”) oli japanilainen noise-yhtye, jonka kokoonpanoon kuuluivat Boredoms-yhtyeen keulahahmo Yamataka Eye sekä Zeni Geva -yhtyeen kitaristi Mitsuru Tabata. Yhtye perustettiin Japanin Osakassa vuonna 1984, kun Eye ja Tabata tapasivat Einstürzende Neubautenin keikalla. Yhtye käytti musiikinteossa epätavallisia välineitä, kuten sähkötyökaluja, porakoneita ja raskasta koneistoa. == Live-esiintymiset == Hanatarash muistettiin parhaiten vaarallisista live-esiintymisistään. Yhtyeen kuuluisimpia stuntteja olivat muun muassa sirkkelin sitominen selkään ja sen irrotessa melkein jalan menettäminen, kuolleen kissan silpominen viidakkoveitsellä sekä keikkalavan tuhoaminen puskutraktorilla. Vuonna 1985 yhtyeen keikkaa varten katsojat joutuivat täyttämään vastuuvapauslomakkeen mahdollisen loukkaantumisen vuoksi. Keikkaa ei kuitenkaan järjestetty, koska Yamataka Eye suunnitteli heittävänsä polttopullon yleisöön keikan aikana. Hanatarashin tempauksien jälkeen yhtyeen keikat kiellettiin kokonaan. Yhtye kuitenkin palasi lavoille vielä 90-luvulla. == Osittainen diskografia == * Take Back Your Penis! (1984) * Hanatarashi (LP, 1985) * 2 (LP, 1988) * 3 (LP, 1989) * The Hanatarash and His eYe 7” (1992) * 4: AIDS-a-Delic (1994) * 5: We Are 0:00 (1996) * Live!! 84 Dec. 16 Zabo-Kyoto (1993) * Live!! 88 Feb. 21 Antiknock / Tokyo (1992) * Live!! 82 Apr. 12 Studio Ahiru / Osaka (1993) == Lähteet == == Aiheesta muualla == * Hanatarash, the most dangerous band of all time Luokka:Japanilaiset yhtyeet
Otto Niittykoski

Otto Niittykoski (s. 13. maaliskuuta 2001) on suomalainen yhdistetyn hiihtäjä. Niittykoski kilpaili maailmancupissa ensimmäisen kerran Rukalla marraskuussa 2018. Hänen paras cup-saavutuksensa on 30. sija Otepään yhteislähtökilpailussa joulukuussa 2021. Niittykoski on kilpaillut neljissä nuorten maailmanmestaruuskilpailuissa vuosina 2018–2021. Parhaimmillaan hän on sijoittunut Lahdessa 2019 lyhyemmällä matkalla kahdeksanneksi ja samassa kaupungissa 2021 normaalimatkan kilpailussa neljänneksi. Joukkuekilpailussa sijoitukset ovat vuosittain olleet kuudes, seitsemäs, viides ja seitsemäs. Yleisessä sarjassa Oberstdorfin MM-kilpailuissa 2021 hän sijoittui joukkuekilpailussa viidenneksi, suurmäen kilpailussa 30:nneksi ja normaalimäen kilpailussa 34:nneksi. Planican MM-kilpailuissa 2023 hän oli suurmäen Gundersen-kilpailussa 29:s ja joukkuekilpailussa viides. == Lähteet == * Luokka:Suomalaiset yhdistetyn hiihtäjät Luokka:Vuonna 2001 syntyneet Luokka:Elävät henkilöt
Perttu Reponen

Perttu Reponen (s. 18. helmikuuta 2002) on suomalainen yhdistetyn hiihtäjä. Reponen kilpaili maailmancupissa ensimmäisen kerran Trondheimissa helmikuussa 2020. Hänen paras cup-saavutuksensa on 20. sija Val di Fiemmen normaalimäen kilpailussa tammikuussa 2022. Reponen on kilpaillut neljissä nuorten maailmanmestaruuskilpailuissa vuosina 2019–2022. Oberwiesenthalissa 2020 hän sijoittui joukkuekilpailussa viidenneksi ja Lahdessa 2021 normaalimatkan henkilökohtaisessa kilpailussa seitsemänneksi. Zakopanessa 2022 hän saavutti joukkuekilpailussa kultaa ja henkilökohtaisessa kilpailussa hopeaa ja sijoittui sekajoukkuekilpailussa neljänneksi. Hän saavutti hopeaa normaalimäen kilpailussa nuorten olympialaisissa Lausannessa 2020. Yleisessä sarjassa Oberstdorfin MM-kilpailuissa 2021 hän sijoittui joukkuekilpailussa viidenneksi, suurmäen kilpailussa 20:nneksi ja normaalimäen kilpailussa 26:nneksi. Pekingin olympialaisissa 2022 hän oli normaalimäen Gundersen- kilpailussa 22:s. == Lähteet == * Luokka:Suomalaiset yhdistetyn hiihtäjät Luokka:Vuonna 2002 syntyneet Luokka:Elävät henkilöt
Surinaminkvassiat

Surinaminkvassiat (Quassia) on kvassiakasvien heimoon kuuluva kasvisuku. Joidenkin lähteiden mukaan sukuun kuuluu 40 lajia trooppisten sademetsien puita ja pensaita Afrikasta ja Amerikasta. Niiden katkeria ainesosia käytetään sisäloisten karkottamiseen ja hyönteismyrkkyinä. Toisten lähteiden mukaan sukuun kuuluu vain yksi laji: surinaminkvassia (Quassia amara). == Lähteet == Luokka:Kvassiakasvit
Jungler

Jungler on Konamin vuonna 1981 julkaisema videopeli. Peli on mato- ja ammuntapelin yhdistelmä. Pelissä ammutaan matoja muistuttavia vihollisia, joita on kolme kappaletta. Madon voi myös syödä, jos oma mato on tarpeeksi suuri. Pisteitä saa myös hedelmistä. Ampumisesta saa 60 pistettä ja syömisestä saa 80–640 pistettä. Pelin virallista maailmanennätystä hallussapitää Joe Startz 180 720 pisteellään. Kolikkopelin käyttämä keskussuoritin on Zilog Z80, reilun 3 Mhz kellotaajuudella. Arcade-pelissä on nelisuuntainen joystick. == Lähteet == == Aiheesta muualla == * https://www.arcade- museum.com/game_detail.php?game_id=8259 Luokka:Konamin kolikkopelit Luokka:Vuoden 1981 videopelit
Amatsoninjättilumme

Amatsoninjättilumme (Victoria amazonica) on jättilumpeiden sukuun kuuluva kasvilaji. Se kasvaa luonnonvaraisena Amazonin latvavesillä ja muissa Etelä- Amerikan hitaasti virtaavissa matalissa vesissä. Sen kellanvihreät lehdet ovat todella suuria, halkaisijaltaan 1–2 metriä. Lehdissä on 5–10 cm korkea pystysuora reunus. Lehtien alapinnalla ja varsissa kasvaa piikkejä. Kukat tuoksuvat ananakselta ja aukeavat iltahämärissä sulkeutuakseen seuraavan aamupäivän kuluessa. Ne ovat aluksi valkoisia, mutta muuttuvat vaaleanpunaisiksi. == Lähteet == Luokka:Lummekasvit
Puuteriperuukkipensas

Puuteriperuukkipensas eli peruukkipensas (Cotinus coggygria)Suomen Lajitietokeskus: Puuteriperuukkipensas – Cotinus coggygria on sumakkikasveihin kuuluva koristekasvina tunnettu pensas. Kasvista käytetään myös nimitystä savupuu. Punaperuukkipensaat ovat lajin viljeltyjä lajikkeita. Puuteriperuukkipensas on sukunsa laajimmalle levinnyt laji, jota esiintyy luontaisesti Euraasiassa. Se kasvaa Etelä- ja Kaakkois-Euroopassa, Mustanmeren ja Kaspianmeren seudulla ja edelleen Himalajan kautta Itä-Kiinaan yltävällä alueella. == Lähteet == == Aiheesta muualla == * Finto: Kassu – Kasvien suomenkieliset nimet: Cotinus coggygria Scop. Luokka:Sumakkikasvit
Abu Ibrahim al-Hashimi al-Qurashi

Abu Ibrahim al-Hashimi al-Qurashi, sukunimi toisinaan myös al-Qurayshi (; 1. tai 5. lokakuuta 1976 Mahalabiya, Irak – 3. helmikuuta 2022 Idlibin maakunta, Syyria) oli terroristijärjestö Isisin toinen johtaja ja kalifi 31. lokakuuta 2019 alkaen kuolemaansa 3. helmikuuta 2022 asti. Hän kuoli Yhdysvaltain erikoisjoukkojen yllätyshyökkäyksessä. == Elämäkerta == Abu Ibrahim al-Hashimi al-Qurashi syntyi 1. tai 5. lokakuuta 1976 Pohjois-Irakin Mahalabiyassa nimellä Amir Mohammed Abdul Rahman al-Mawli al-Salbi (). Hän opiskeli Mosulin yliopistossa ja liittyi jo varhain Baath-puolueeseen. Monen muun Isisin johtohahmon tavoin al-Salbi taisteli myös Saddam Husseinin armeijassa. Saddam Husseinin kukistuttua vuonna 2003 hän liittyi Al-Qaidaan. Vuonna 2008 Yhdysvaltain joukot vangitsivat al-Salbin ja hän tutustui vankileirillä Isisin ensimmäiseen johtajaan Abu Bakr al-Baghdadiin. Vuonna 2014 al-Salbi erosi Al- Qaidasta ja liittyi Isisiin, minkä jälkeen hänestä tuli nopeasti yksi järjestön johtohahmoista. Al-Salbi oli keskeisessä roolissa monissa al- Baghdadin valtakauden operaatioissa, kuten Mosulin valtauksessa ja jesidien kansanmurhassa. Abu Bakr al-Baghdadin kuoltua Yhdysvaltain erikoisjoukkojen operaatiossa al-Qurashi valittiin Isisin uudeksi johtajaksi 31. lokakuuta 2019. Edeltäjästään poiketen al-Qurashi piti matalaa profiilia. Hän räjäytti itsensä ja ainakin 12 muuta ihmistä, mukaan luettuna hänen omat lapsensa ja vaimonsa, Yhdysvaltain joukkojen piiritettyä hänen asuintalonsa Atmehissa Idlibin maakunnassa Luoteis-Syyriassa 3. helmikuuta 2022. Qurashin kuoleman spekuloitiin johtavan sukupolvenvaihdokseen Isisin johdossa ja mahdollisesti järjestön heikkenemiseen. Isis vahvisti johtajansa kuoleman vasta maaliskuussa 2022 ja nimesi hänen seuraajakseen Abu al-Hassan al-Hašemi al-Qurashin. == Lähteet == Luokka:Isis Luokka:Irakilaiset henkilöt Luokka:Kalifit Luokka:Itsemurhan tehneet Luokka:Islam Irakissa Luokka:Vuonna 1976 syntyneet Luokka:Vuonna 2022 kuolleet
Omicron Coronae Borealis

Omicron Coronae Borealis on Pohjan kruunun () tähdistössä oleva himmeä tähti, jonka magnitudi on +5,53 ja jonka voi nähdä pimeinä öinä paljaalla silmällä. Tähden vuotuinen parallaksi Maasta katsottuna on 12,08 kulmamillisekuntia, minkä perusteella sen etäisyydeksi on arvioitu noin 270 valovuotta. Tähti liikkuu kohti Aurinkoa säteisliikkeellä -54 km/s. K0 III -spektriluokaltaan Omicron Coronae Borealis on pitkälle kehittynyt K-tyypin jättiläistähti, joka on käyttänyt vedyn ytimestään ja poistunut pääsarjasta. Tähdellä on yksi vahvistettu kiertolainen. Luokka:K-spektriluokan jättiläiset Luokka:Planeettajärjestelmät
Candia Canavese

Candia Canavese () on kunta Italiassa Piemonten alueella sijaitsevassa Torinon metropolikaupungissa.Candia Canavese Sapere.it Candia Canavese Enciclopedia Treccani Candia Canavese Turismo Torino Vuoden 2022 alussa kunnassa oli arviolta 1 190 asukasta. ==Lähteet== ==Aiheesta muualla== Luokka:Torinon metropolikaupungin kunnat
Hugo Lapalus

Hugo Lapalus (s. 9. heinäkuuta 1998) on ranskalainen maastohiihtäjä. Lapalus kilpaili maailmancupissa ensimmäisen kerran maaliskuussa 2019. Hän ylsi kymmenen parhaan joukkoon ensimmäisen kerran tammikuussa 2020 Val di Fiemmessä Tour de Skin 10 kilometrin vapaan hiihtotavan osuudella. Seuraavan talven Tour de Skissä tammikuussa 2021 hän sijoittui Toblachissa 15 kilometrillä yhdeksänneksi ja Val di Fiemmessä 10 kilometrillä seitsemänneksi. Tour de Skin kokonaistuloksissa hän oli kymmenes. Joulukuussa 2021 hän sijoittui Davosin maailmancupin kilpailussa 15 kilometrillä kymmenenneksi. Vuodenvaihteen 2021–2022 Tour de Skillä hän oli Oberstdorfin vapaan hiihtotavan 15 kilometrillä kahdeksas ja Val di Fiemmen perinteisen hiihtotavan 15 kilometrillä samoin kahdeksas. Ensimmäisen palkintosijansa hän saavutti oltuaan kolmas vuodenvaihteen 2023–2024 Tour de Skin päätösetapilla, 10 kilometrin vapaan hiihtotavan yhteislähtökilpailussa Val di Fiemmessä. Hän sijoittui kolmanneksi myös kiertueen kokonaistuloksissa. Maailmancupin kokonaiskilpailussa hän oli yhdeksäs. Kaudella 2024–2025 hän sijoittui Davosin 20 kilometrin perinteisen hiihtotavan kilpailussa kolmanneksi. Hän oli kolmas myös Tour de Skin kokonaiskilpailussa. Lapalus saavutti nuorten maailmanmestaruuskilpailuissa viestissä pronssia vuosina 2016 ja 2017. Henkilökohtaisilla matkoilla hän sijoittui parhaimmillaan kuudenneksi yhdistelmäkilpailussa vuonna 2017. Alle 23-vuotiaiden MM-kilpailuissa hän saavutti pronssia perinteisen hiihtotavan 15 kilometrillä vuonna 2020 ja voitti kultaa vapaan hiihtotavan 15 kilometrillä vuonna 2021. Ensimmäisissä aikuisten arvokilpailuissaan Oberstdorfin MM-kilpailuissa 2021 Lapalus saavutti viestissä pronssia avausosuuden hiihtäjänä. Hän sijoittui 21:nneksi vapaan hiihtotavan 15 kilometrillä ja keskeytti yhdistelmäkilpailussa. Pekingin olympialaisissa 2022 hän hiihti toisen osuuden Ranskan pronssia saavuttaneessa viestijoukkueessa. Lisäksi hän oli 15 kilometrin perinteisen hiihtotavan kilpailussa ja parisprintissä seitsemäs sekä 30 kilometrin yhdistelmäkilpailun perinteisen hiihtotavan osuuden jälkeen yhdeksäntenä mutta keskeytti 25 kilometrin jälkeen. Planican MM-kilpailuissa 2023 hän sijoittui 15 kilometrin vapaan hiihtotavan kilpailussa 11:nneksi. == Lähteet == Luokka:Ranskalaiset maastohiihtäjät Luokka:Vuonna 1998 syntyneet Luokka:Elävät henkilöt
Candia Lomellina

Candia Lomellina () on kunta Pohjois-Italiassa Pavian maakunnassa Lombardian alueella.Candia Lomellina Sapere.it Candia Lomellina Enciclopedia Treccani Vuoden 2021 alussa kunnassa oli 1 464 asukasta. ==Lähteet== ==Aiheesta muualla== Luokka:Pavian maakunnan kunnat
Henrik Finne

Henrik Finne (13. tammikuuta 1548 – 26. syyskuuta 1684 Kungsör, Ruotsi) oli suomalaissyntyinen kuninkaallinen hevostenhoitaja, jonka väitettiin eläneen 136-vuotiaaksi.Suomalainen, joka palveli seitsemää kuningasta, Hakkapeliitta, 27.03.1934, nro 13-14, s. 22, Kansalliskirjaston digitaaliset aineistot Muistokirjoituksen mukaan Finnen kerrottiin palvelleen seitsemää Ruotsin kuningasta Juhana III:sta aina Kaarle XI:n saakka. Hän työskenteli Kungsörin kuninkaankartanossa, jossa sijaitsi Ruotsin valtion hevossiittola. Ruotsalainen muotokuvamaalari David Klöcker Ehrenstrahl maalasi Finnen muotokuvan kuningas Kaarle XI:n toimeksiannosta. Muotokuvassa oleva ruotsinkielinen kirjoitus oli suomennettuna seuraavanlainen: Muotokuva maalattiin salaa Finneltä, koska tämä pelkäsi, ettei eläisi enää kauaa muotokuvansa maalaamisen jälkeen. Maalaaminen tapahtui kun Finne oli aamiaisella kuninkaan huoneessa mikä kunnia hänelle joskus suotiin. Kun muotokuvaa myöhemmin näytettiin Finnelle hän tuli asiasta pahoilleen ja kuoli muutamaa viikkoa myöhemmin. Vuonna 1824 Finnen muotokuva oli Strömsholmin linnassa ja samana vuonna siitä tehty piirros julkaistiin ruotsalaisessa kuukausilehdessä Magasin för Konst, Nyheter och Moder. Muotokuva on nykyisin Ruotsin kansallismuseon kokoelmissa. == Lähteet == == Aiheesta muualla == * Tarkiainen, Kari: Finne, Henrik Erikinpoika. Kansallisbiografia- verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 22.9.2024) * Arne Koski : Suomalainen "Metusalem". Henrikki Erikinpoika, joka eli seitsemän kuninkaan aikana, Seura, 08.01.1936, nro 2, s. 27, Kansalliskirjaston digitaaliset aineistot Luokka:Suomalaiset henkilöt Luokka:Yli 110-vuotiaiksi eläneet suomalaiset Luokka:Ruotsinsuomalaiset henkilöt Luokka:Vuonna 1548 syntyneet Luokka:Vuonna 1684 kuolleet
William Poromaa

Bengt William Poromaa (s. 23. joulukuuta 2000) on ruotsalainen maastohiihtäjä, joka on taustaltaan ruotsinsuomalainen. Poromaa kilpaili maailmancupissa ensimmäisen kerran maaliskuussa 2019. Hän sijoittui kauden 2020–2021 maailmancupissa 11:nneksi sekä tammikuussa 2021 Falunissa että maaliskuussa 2021 Engadinissa. Molemmat kilpailut olivat 15 kilometriä perinteisellä hiihtotavalla. Hän sijoittui ensimmäisen kerran kolmen parhaan joukkoon helmikuussa 2022 Lahdessa oltuaan kolmas 15 kilometrin perinteisen hiihtotavan kilpailussa. Seuraavalla kaudella hän sijoittui kolmanneksi Les Roussesin 10 kilometrin vapaan hiihtotavan väliaikalähtökilpailussa ja 20 kilometrin perinteisen hiihtotavan yhteislähtökilpailussa. Lahden 20 kilometrin perinteisen yhteislähtökilpailussa hän oli kolmas. Kaudella 2023–2024 hän sijoittui Tour de Skillä Val di Fiemmen 15 kilometrin perinteisen hiihtotavan yhteislähtökilpailussa toiseksi. Kaudella 2024–2025 hän saavutti ensimmäisen maailmancupin osakilpailuvoittonsa Les Roussesin 20 kilometrin perinteisen hiihtotavan yhteislähtökilpailussa. Poromaa on sijoittunut nuorten maailmanmestaruuskilpailuissa parhaimmillaan henkilökohtaisilla matkoilla yhdeksänneksi ja viestissä kuudenneksi. Alle 23-vuotiaiden maailmanmestaruuskilpailuissa hän sijoittui vapaan hiihtotavan 15 kilometrillä neljänneksi vuonna 2021. Ensimmäisissä aikuisten arvokilpailuissaan Oberstdorfin maailmanmestaruuskilpailuissa vuonna 2021 Poromaa sijoittui viestissä ankkuriosuuden hiihtäjänä neljänneksi, yhdistelmäkilpailussa ja vapaan hiihtotavan 15 kilometrillä yhdeksänneksi sekä perinteisen hiihtotavan 50 kilometrillä 12:nneksi. Vuonna 2022 Pekingin olympialaisissa hän sijoittui yhdistelmäkilpailussa kuudenneksi, lyhennetyssä 50 kilometrin vapaan hiihtotavan yhteislähtökilpailussa yhdeksänneksi, 15 kilometrin perinteisen hiihtotavan kilpailussa kymmenenneksi sekä parisprintissä ja 4 × 10 kilometrin viestissä neljänneksi. Planican MM-kilpailuissa 2023 hän saavutti 50 kilometrin perinteisen hiihtotavan kilpailussa pronssia ja sijoittui sekä 15 kilometrin vapaan hiihtotavan kilpailussa että 30 kilometrin yhdistelmäkilpailussa viidenneksi. William Poromaan äiti Anette Fanqvist on viestihiihdon MM-mitalisti ja myös Poromaan isä Larry Poromaa kilpaili hiihtäjänä. Poromaan isoäiti on kotoisin Suomesta. Poromaa ei kuitenkaan itse osaa suomea. == Lähteet == Luokka:Ruotsalaiset maastohiihtäjät Luokka:Ruotsinsuomalaiset henkilöt Luokka:Vuonna 2000 syntyneet Luokka:Elävät henkilöt
Emberá-Wounaan

Emberá-Wounaan on comarca Panaman itäosassa. Sen asukkaita ovat alkuperäiskansoihin kuuluvat emberát ja wounaanit. Alue on perustettu vuonna 1983 ja sen asukasluku oli vuonna 2010 10 001\. ==Maantiede== Emberá-Wounaan sijaitsee Panaman itäosassa. Emberá-Wounaan on comarca. Panamassa comarca on alue, jolla maan alkuperäiskansoilla on erityisiä oikeuksia koskien esimerkiksi maan käyttöä ja hallintoa. Alue koostuu kahdesta toisistaan erillään sijaitsevasta piirikunnasta. Koillisessa sijaitsee Cemacon piirikunnan alue ja etelässä Sambun piirikunnan alue. Cemacon hallinnollinen keskus on Unión Chocó ja Sambun Río Sabalo. Piirikunnat jaetaan edelleen viiteen kuntaan (corregimiento). Emberá-Wounaanin kokonaispinta-ala on 4 394 km². ==Historia== Emberá-Wounaanin asukkaita ovat sen nimen mukaisesti emberát ja wounaanit. He asettuivat Panamaan Dariénin maakuntaan Kolumbiasta ennen siirtomaakautta. Espanjalaisten saavuttua heitä muutti edelleen sisämaahan. Kansoilla ei pitkään ollut virallista heitä suojelevaa statusta. Nykyinen Emberá-Wounaanin comarca perustettiin 8. marraskuuta 1983 alueista, jotka aikaisemmin olivat olleet osa Dariénin maakuntaa. Aluetta kuitenkin uhkaavat esimerkiksi siirtolaiset, metsähakkuut, sekä Kolumbiasta alueen kautta kulkevat siirtolaiset. ==Väestö== Emberá-Wounaanin asukasluku oli vuonna 2010 10 001 ja heistä alkuperäiskansoihin kuului 9 433\. Vuonna 2000 vastaavat lukemat olivat 8 246 ja 7 630\. Asukastiheys alueella oli 2,3 as./km². ==Lähteet== Luokka:Panaman maantiede
Georg Konstantin Palmroth

Georg Konstantin Palmroth (21. toukokuuta 1862 Viipuri – 25. heinäkuuta 1913 Viipuri) oli suomalainen tuomari. Viipurin maistraatin oikeusneuvosmiehenä toiminut Palmroth oli toisen sortokauden aikana säädetyn yhdenvertaisuuslain ensimmäisiä uhreja. h Palmrothin vanhemmat olivat Viipurin hovioikeuden varapresidentti Georg Johan Palmroth ja Emilie Jaenisch. Hän suoritti oikeustutkinnon 1888 ja oli vuodesta 1907 Viipurin maistraatin oikeusneuvos. Vuonna 1912 voimaan tulleen yhdenvertaisuuslain tarkoitus oli mahdollistaa Venäjän kansalaisten nimittäminen Suomen suuriruhtinaskunnan virkamiehiksi, mutta monet oikeusoppineet Suomessa näkivät sen Suomen lain vastaisena ja Suomen itsehallintoa heikentävänä uhkana. Viipurin maistraatti kieltäytyi toimimasta näiden uusien ohjeiden mukaisesti. Palmroth, Viipurin pormestari Werner Fagerström ja neuvosmies Brutus Lagercrantz otettiin kiinni venäläisten kuulusteltaviksi elokuussa 1912. Tuomari Palmroth kieltäytyi vastaamasta venäläisten kysymyksiin, koska hän katsoi olevansa vastuussa ainoastaan Viipurin hovioikeudelle. Kaikki kolme saivat toukokuussa 1913 vankeustuomion. Palmroth kuoli kuukausi tuomionsa jälkeen. == Lähteet == Luokka:Suomalaiset tuomarit Luokka:Vuonna 1862 syntyneet Luokka:Vuonna 1913 kuolleet
Toivo Lepistö

Toivo Ilmari Lepistö (9. syyskuuta 1921 Kiukainen – 14. huhtikuuta 2010 Kankaanpää) oli suomalainen yrittäjä ja yritysjohtaja, joka sai teollisuusneuvoksen arvonimen. Kiukaisissa syntyneen mutta Köyliössä varttuneen Lepistön puoliso 1948–2001 oli Alli Helena Hankaankorpi. Lepistö tutustui tiilien valmistukseen jo nuorena, mutta hänen siirtymiseensä tiiliteollisuuden pariin vaikutti osaltaan myös vaikea haavoittuminen jatkosodassa vuonna 1943. Hän opiskeli keraamisen teollisuuden linjalla Turun teknillisessä koulussa ja valmistui sieltä teknikoksi vuonna 1946. Kokemäelle Järilän Savi -yhtiön työnjohtajaksi Lepistö tuli seuraavana vuonna. Sieltä hän siirtyi Kupittaan Saven ylityönjohtajaksi ja edelleen Kemiöön Meltola-Keramia Oy:n palvelukseen, jossa hän toimi tehtaan tuotantopäällikkönä aina 1950-luvun lopulle asti. Kankaanpään Lohikossa olleen Lohikon Tiili -yhtiön omistajaksi Lepistö tuli ostettuaan yhtiön osake-enemmistön vuonna 1960. Yhtiö keskittyi Lepistön johdolla julkisivu- ja hormitiilien valmistukseen, kehitti moderneja tuotantomenetelmiä ja edisti alan teollisia yhteistyöyhtymiä. Yrityksen valmistamista tiilistä tehtiin myös reliefejä ja muita taideteoksia. 1970-luvulla Lohikon Tiili oli Suomen suurimpia alallaan. Lepistö luopui yrityksestään keväällä 1980, myydessään sen Partekille. Teollisuusneuvoksen arvon hän oli saanut viisi vuotta aikaisemmin, 1975. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1921 syntyneet Luokka:Vuonna 2010 kuolleet
Villanova

Villanova voi tarkoittaa ainakin seuraavia: == Paikannimenä == * Villanova Canavese, kunta Italiassa Piemonten alueella olevassa Torinon metropolikaupungissa * Villanova Monteleone, kaupunki ja kunta Italiassa Sardinian hallintoalueella Sassarin maakunnassa * Villanova Truschedu, kaupunki ja kunta Italiassa Sardinian hallintoalueella Oristanon maakunnassa * Villanovafranca, kaupunki ja kunta Italiassa Sardinian hallintoalueella Etelä- Sardinian maakunnassa == Muita == * Villanova, asterikasvien suku Meksikossa ja Etelä-Amerikassa * Arnau de Vilanova (de Villa Nova) (n. 1240–1311) espanjalainen keskiajan oppinut
Villanova Canavese

Villanova Canavese () on kunta Italiassa Piemonten alueella sijaitsevassa Torinon metropolikaupungissa.Villanova Canavese Sapere.it Villanova Canavese Enciclopedia Treccani Villanova Canavese Turismo Torino Vuoden 2022 alussa kunnassa oli arviolta 1 197 asukasta. ==Lähteet== ==Aiheesta muualla== Luokka:Torinon metropolikaupungin kunnat
Pesusienikurkku

Pesusienikurkku (Luffa aegyptiaca) on kurkkukasvien heimoon kuuluva kasvilaji. Pesusienikurkku on yksivuotinen köynnöskasvi, joka tarttuu tukiinsa kärhillä. Koristeelliset varret kasvavat noin kaksi metriä pitkiksi. Keltaiset kukat muistuttavat kiinanruusun kukkia. Pesusienikurkun kotiseutua ei tunneta, mutta sitä viljellään laajasti trooppisilla alueilla. Se on levinnyt luontoon viljelykarkulaisena. Sitä on viljelty muinaisista ajoista asti, ja sen ajatellaan levinneen Aasian trooppisista osista. Se tunnettiin Kiinassa 600-luvulla jaa., ja Egyptissä keskiajalla. Sen taloudellinen merkitys on vähentynyt toisen maailmansodan jälkeen synteettisten materiaalien kehittyessä. Pesusienikurkun noin 30 cm pitkä hedelmä muistuttaa muodoltaan ja kooltaan kurkkua. Silmiinpistävän keltaisten kukkien ansiosta pesusienikurkkua kasvatetaan ajoittain koristekasvina. Se vaatii paljon lämpöä ja paljon vettä menestyäkseen. Nuoria hedelmiä voi syödä, kypsistä tehdään pesusieniä. == Lähteet == Luokka:Kurkkukasvit
Katseen vanki

Katseen vanki on Timo Humalojan ohjaama ja käsikirjoittama suomalainen dokumenttielokuva vuodelta 2010. Elokuva on kulttuuri- ja henkilödokumentti suomalaisesta elokuvanäyttelijästä Anneli Saulista. == Lähteet == Luokka:Vuoden 2010 suomalaiset elokuvat Luokka:Suomalaiset dokumenttielokuvat
Ceissi

__NOTOC__ Ceissi on Cledoksen debyyttialbumi, joka julkaistiin julkaistiin 14. elokuuta 2020. Albumin yhteydessä Cledos julkaisi CEISSI-lyhytelokuvan, joka sisältää näyteltyjä kohtauksien lisäksi kolme musiikkivideota. Elokuvan on ohjannut Karim Saheb. == Albumit == # # # # # # # # # # == Lähteet == Luokka:Vuoden 2020 esikoisalbumit
Pearsonin rauhanmitali

Pearsonin rauhanmitali (Pearson Medal of Peace) kanadalaisen avustusjärjestön United Nations Association in Canada vuosittain myöntämä rauhanmitali. Se on nimetty Nobel-palkitun Kanadan pääministerin Lester B. Pearsonin mukaan. Palkinnonjaon suorittaa 24. lokakuuta Yhdistyneiden kansakuntien päivänä Kanadan kenraalikuvernööri. Mitalin saajan valitsee arvovaltainen tuomaristo.Peace medal planned, Leader-Post, 13.8.1979, viitattu 6.2.2022 Kun mitalin oli vuonna 2004 saanut Roméo Dallaire, se jaettiin seuraavan kerran vasta 2011. Palkittu oli rauhanaktivisti Ernie Regehr.Campbell Clark, Governor-General honours veteran of the war on war, The Globe and Mail, 20.1.2011 ==Palkitut== LähdePearson Medal of Peace, United Nations Association in Canada, viitattu 6.2.2022 * 1979: Paul-Émile Léger * 1980: J. King Gordon * 1981: E. L. M. Burns * 1982: Hugh L. Keenleyside * 1983: George- Henri Lévesque * 1984: George Ignatieff * 1985: Lois Miriam Wilson * 1986: Meyer Brownstone * 1987: Nancy Meek Pocock * 1988: Edward Scott * 1989: Maurice Strong * 1990: Murray Thomson * 1991: Muriel Duckworth * 1992: Eric Hoskins * 1993: Escott Reid * 1994: Martin Connell * 1995: Gisèle Côté-Harper * 1996: Gerry Barr * 1997: Hanna Newcombe * 1998: Pat Roy Mooney * 1999: Flora MacDonald * 2000: Ei palkinnonjakoa * 2001: Ursula M. Franklin * 2002: Alex Morrison * 2003: Stephen Lewis * 2004: Roméo Dallaire * 2005–2010: Ei palkinnonjakoa * 2011: Ernie Regehr * 2013: Donald S. Ethell * 2014: Nigel Fisher * 2016: Louise Arbour * 2017: Lloyd Axworthy * 2018: Willie Littlechild * 2019–2020: Ei palkinnonjakoa * 2021: Beverly McLachlin ==Lähteet== Luokka:Kanadalaiset palkinnot Luokka:Rauhanpalkinnot
Pekka Kruus

Pekka Kruus (s. 30. maaliskuuta 1961 Jämsä) toimi jääkiekon SM-liigassa linjatuomarina kausina 1991–1999 ja päätuomarina kausina 1999–2002. Hän on tuominnut myös kansainvälisiä otteluita. Hän pelasi itse III-divisioonassa. == Lähteet == Luokka:Suomalaiset jääkiekkotuomarit Luokka:Vuonna 1961 syntyneet Luokka:Elävät henkilöt
Andrew Parker Bowles

Andrew Henry Parker Bowles (s. 27. joulukuuta 1939) on eläkkeellä oleva Britannian armeijan upseeri, sotilasarvoltaan prikaatikenraali ().Sotilasarvon suomennos on tarkistettu TEPA-termipankista. Viitattu 6.2.2022 Hän on palvellut ratsuväessä ja saanut vuonna 1984 kunnia-arvonimen OBE (Brittiläisen imperiumin ritarikunnan upseeri). Parker Bowles on kuningas Charles III:n puolison, kuningatar Camillan entinen aviomies. Parker Bowles ja Charles pelasivat aikoinaan pooloa samassa joukkueessa. == Avioliitot == Andrew Parker Bowles ja Camilla Parker Bowles (o.s. Shand) olivat naimisissa vuosina 1973–1995. Heillä on kaksi lasta: vuonna 1974 syntynyt Tom Parker Bowles ja vuonna 1978 syntynyt Laura Lopes (o.s. Parker Bowles). Lapsenlapsia on yhteensä viisi. Avioeron jälkeen Andrew Parker Bowles meni uudelleen naimisiin vuonna 1996. Hänen toinen vaimonsa, puutarhasuunnittelija Rosemary Parker Bowles (ent. Pitman) kuoli syöpään tammikuussa 2010. == Suhde Britannian kuningasperheeseen == Andrew Parker Bowlesin vanhemmat kuuluivat kuningataräiti Elisabetin ystäväpiiriin. 1970-luvun alussa Parker Bowles tapaili jonkin aikaa Charlesin pikkusiskoa, prinsessa Annea. Hän on edelleen Annen läheinen ystävä ja tämän tyttären Zaran (s. 1981) kummisetä. Parker Bowles ja Camilla ovat eronsa jälkeen pysyneet hyvissä väleissä. Hän oli häävieraiden joukossa, kun Camilla ja Charles avioituivat keväällä 2005. == Lähteet == Luokka:Upseerit Luokka:Brittiläiset poolonpelaajat Luokka:Brittiläisen imperiumin ritarikunta Luokka:Vuonna 1939 syntyneet Luokka:Elävät henkilöt
Minignan

Minignan (myös Maninian) on kunta ja aliprefektuuri sekä Minignanin departementin ja Folonin alueen hallinnollinen keskus Norsunluurannikon luoteisosassa. Se sijaitsee 860 kilometriä Abidjanista ja 67 kilometriä Odiennésta luoteeseen. Kunnassa on 7 800 ja aliprefektuurissa 14 500 asukasta (vuonna 2014, väestönlaskenta). Minignanin departementtiin kuuluvat Kimbirila- Nordin, Minignanin, Sokoron ja Tienkon aliprefektuurit. Kuntia ovat Minignan ja Tienko. Minignanin kautta kulkee Odiénnésta Malin ja Guinean rajalle johtava tie. ==Lähteet== Luokka:Norsunluurannikon kaupungit
Sikurikasvit

Sikurikasvit (Cichorieae) on asterikasvien eli mykerökukkaiskasvien heimoon kuuluva tribus eli sukuryhmä.United States Department of Agriculture, National Plant Germplasm System (GRIN Taxonomy): Cichorieae Viitattu 6.2.2022.Suomen Lajitietokeskus: Sikurikasvit – Cichorieae (Suomenkielisen nimen lähde.) Viitattu 6.2.2022. Siihen kuuluu lähes 120 sukua, jotka voidaan ryhmitellä yhteentoista alatribukseen. == Sukuja == * kaninkeltot (Andryala) * kultamaitiaiset (Arnoseris) * katanat (Catananche) * piiskasalaatit (Chondrilla) * sinivalvatit (Cicerbita) * sikurit (Cichorium) * keltot (Crepis) * ukonkeltanot (Hieracium) * siansalaatit (Hyoseris) * häränsilmät (Hypochaeris) * salaatit (Lactuca) * linnunkaalit (Lapsana) * risuvalvatit (Launaea) * sakaramaitiaiset (Leontodon) * kitkeröt (Picris) * voikeltanot (Pilosella) * nauhahuiskut (Prenanthes) * kehriöt (Reichardia) * tähtisalaatit (Rhagadiolus) * kultaohdakkeet (Scolymus) * sikojuuret (Scorzonera) * suomumaitiaiset (Scorzoneroides) * valvatit (Sonchus) * voikukat (Taraxacum) * keltasilmät (Tolpis) * pukinparrat (Tragopogon) * pukinmykeröt (Urospermum) == Lähteet == Luokka:Asterikasvit